DA
17.7.2023
Den Europæiske Unions Tidende
C 252/53
Søgsmålsgrunde og væsentligste argumenter Til støtte for søgsmålet har sagsøgeren fremsat to anbringender. 1.
Første anbringende om, at den støtte Danmark tildelte Post Danmark med henblik på befordringspligten for 2020 ikke er forenelig med det indre marked, fordi den ikke er i overensstemmelse med rammebestemmelserne for tjenesteydelser af almen økonomisk interesse (1) (herefter »SGEI-rammebestemmelserne«), for så vidt som: — Kommissionen ikke foretog en fuldstændig og tilstrækkelig undersøgelse af sagen. — Post Danmarks omkostningsfordeling ikke er i overensstemmelse med SGEI-rammebestemmelsernes punkt 18. 2.
Andet anbringende om, at kompensationen for levering af befordringspligttjenester ikke er forenelig med det indre marked, fordi nettoomkostningsberegningen er behæftet med retlige og faktiske fejl, for så vidt som: — Nettoomkostningsberegningen er baseret på den formodning, at omdannelsen af Post Danmark udelukkende fandt sted i det kontrafaktiske scenario. — Kommissionen ikke forklarede, hvorfor Post Danmark ikke kunne hæve priserne med henblik på at dække meromkostningerne ved befordringspligten. — Det beløb, der fremkommer ved nettoomkostningsberegningen er for højt, idet det er langt højere en Post Danmarks nettotab ved de med befordringspligten forbundne aktiviteter, således som dette fremgår af Post Danmarks årsregnskab for 2020. — Der er begået fejl i forbindelse med det kontrafaktiske scenario. — Kommissionen begik fejl i forbindelse med dens vurdering af de fordele, der kom af følgende immaterielle fordele: a) aktiver i form af intellektuel ejendom, b) stordriftsfordele, c) forhandlingsposition, d) universel dækning, e) omfattende tilstedeværelse og virksomhedsomdømme. — Den benchmarkingundersøgelse, der blev foretaget med henblik på at efterprøve resultaterne af nettoomkostnings­ beregningen, er fejlbehæftet.
(1)
Meddelelse fra Kommissionen — Den Europæiske Unions rammebestemmelser for statsstøtte i form af kompensation for offentlig tjeneste (2011) (EUT 2012 C 8, s. 15).
Sag anlagt den 27. april 2023 — Arysta Lifescience mod EFSA (Sag T-222/23) (2023/C 252/65) Processprog: engelsk Parter Sagsøger: Arysta Lifescience (Noguères, Frankrig) (ved advokaterne D. Abrahams, Z. Romata, H. Widemann og R. Spangenberg) Sagsøgt: Den Europæiske Fødevaresikkerhedsautoritet (EFSA)
Sagsøgerens påstande — EFSA’s afgørelse af 17. februar 2023 (j.nr.
PAD 2022/175) »Meddelelse om fuldstændig udbredelse af listen over hjælpestoffer i formuleringen til repræsentative anvendelser Captan 80 WG i forbindelse med fornyelsen af godkendelsen af aktivstoffet Captan« annulleres. — EFSA tilpligtes at betale sagsomkostningerne i denne sag.